《临江仙》
宋代·李新

杨柳梢头春色重，紫骝嘶入残花。香风满面日西斜。只知间信马，不觉误随车。

已许洞天归路晚，空劳眼惜眉怜。几回偷为掷花钿。今生应已过，重结后来缘。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。